TV7 JERUUSALEMMA UUDISED
Eetris on Jeruusalemma Uudised. Tere õhtust!
Tänased teemad -
Arheoloogilised leiud Arava kõrbes -
Iisraeli arheoloogid leidsid huvitavaid tõendeid
Surnumere lõunaosas asuvast Arava kõrbest.
Iidse Timna vasekaevanduse lähedalt leiti tõendeid,
millest räägib ka Piibel 2. Saamueli raamatu 8. ptk 3. salmis.
Seal kirjeldatakse, kuidas Taaveti nimi sai kuulsaks,
kui ta võitis edomlased ehk teise nimega aramealased
Soolaoru lahingus ca 3000 aasta eest.
Piirkonnast leiti sadu meetreid pikki müürivaremeid,
mille kõrguseks arvatakse olevat olnud viis meetrit.
Sealt leiti ka vasesulatusega seotud ehitisi
ja rohkesti toona kasutatud ragulkadele sobivaid kive.
Ka need uued leiud kinnitavad Piiblit ja muud teadaolevat ajalugu
ning tunnistavad osaliselt, et UNESCO ja ÜRO tegid valeotsuseid, kui väitsid,
et kogu praegune Iisraelimaa on vaid islamistliku ajaloo osa.
ÜRO peasekretär võttis sõna UNESCO otsuste teemal.
2017. a algul ÜRO 9. peasekretäriks valitud
portugallane Antonio Guterrez
avaldas arvamust eelmise aasta lõpus tehtud ÜRO ja UNESCO otsuste kohta
kuulutada Iisraeli riik ja Jeruusalemm vaid islamipärandi objektideks.
Ta andis intervjuu Iisraeli Raadiole pühapäeval, 29. jaanuaril
ja avaldas oma selge arvamuse,
et 70. a AD roomlaste poolt hävitatud Herodese ehitatud tempel
oli kindlasti juutide tempel.
Järgmiseks tõdes ta, et keegi ei saa täna eitada fakti,
et Jeruusalemm on pühapaik maailma kolmele monoteistlikule usundile,
nii judaismile, kristlusele kui islamile.
Peasekretär ütles sedagi,
et ei kavatse algatada uusi Iisraeli ja palestiinlaste vahelisi rahukõnelusi.
Ta avaldas veendumust, et kahe riigi lahendus on õige mudel
ja ta aitab kaasa seda taotlevatele kõnelustele,
kuid vaid siis, kui tal seda teha palutakse.
Samas ütles ta, et eeldab kõigilt ÜRO organitelt
võrdset kohtlemist kõigi liikmesriikide suhtes.
Palestiinlased on ÜRO peasekretärile pahased.
PO ametnikud mõistsid karmilt hukka ÜRO uue peasekretäri avaldused,
kus ta tõdes muuhulgas,
et Templimägi on kindlasti juutide ja kristlaste ajaloo osa
ja et seal on asunud Herodese aegne juutide tempel.
PO Jeruusalemma asjade minister Adnan al-Husseini
rääkis intervjuus Hiina Xinhua uudistetoimetusele,
et peasekretär tühistas sellega UNESCO resolutsiooni,
mis tõdes al-Aqsa mošee puhtalt islamipärandi objektiks.
Nii põlastas peasekretär
kõiki seaduslikke diplomaatilisi ning humanitaarkombeid,
ületas nende väitel peasekretäri ametivolitusi,
ja peaks palestiinlastelt alandlikult vabandust paluma.
PLO täidesaatva komitee liige Ahmad Maidani ütles omakorda,
et peasekretäri avaldused halvustavad ÜRO usaldusväärsust ühendusena,
mis peaks toetama okupeeritud rahvaid.
Näib ilmselge, et peasekretäril puudub
igasugune kultuuriline teadlikkus oma ametivaldkonnas,
väitis mainitud palestiinlaste allikas.
Ahmad Maidani jätkas oma peasekretäri õpetavas kõnes,
et Guterreze avaldused on poliitiliselt ja moraalselt vastuvõetamatud.
Ta peaks selgitama oma positsiooni
ja vältima rohelise tule andmist okupatsioonile,
mis lubaks Iisraeli illegaalseid aktsioone Jeruusalemma suhtes.
Peasekretäri avaldused
on Maidani sõnul otsene rünnak palestiinlaste õigusele pühale linnale
ja sallivad sellega okupandi illegaalset kohalolu Jeruusalemmas.
Nii omandab küsimus maast ja eriti Jeruusalemmast
uusi ja just palestiinlastele murettekitavaid jooni.
Toimetusele tundub, et palestiinlaste rõõm otsuste üle,
mis UNESCO ja ÜRO Peaassamblee eelmise aasta lõpul tegid,
võib oodatust lühemaks jääda.
President Trumpi uute avalduste teemal -
USA president Donald Trump
on oma esimesel ametinädalal juba üsna hõivatud olnud.
Ta allkirjastas määruse, kus teatas,
et USA peatab abi ÜRO organitele,
mis tunnustavad Palestiina omavalitsust või PLOd
ÜRO täieõiguslikuks liikmeks.
Sellest raporteeris New York Times 26. jaanuaril.
Samuti külmutaks ta abi andmise teistelegi organisatsioonidele,
mis tunnustavad Palestiinat
või püüavad ühel või teisel moel mööduda Iraanile ja Põhja-Koreale
kehtestatud ja endiselt jõusolevatest rahvusvahelistest sanktsioonidest.
USA peab nii Iraani kui Põhja-Koread terrorismi toetavateks riikideks.
Jõustumise korral kärbiks määrus mitme ÜRO organi eelarvet
lausa 40 % võrra.
Trump külmutas Obama eraldatud abi Palestiina omavalitsusele.
Oma viimase ametisoleku päeva viimastel tundidel
saatis toonane president Obama PO-le abi
kokku 221 mln USA dollari eest.
Ta tegi seda ilma Kongressi heakskiiduta,
sest kuigi Kongress oli summa kunagi eraldanud,
külmutati selle ülekandmine,
kui PO sai paljude meelest ekslikel alustel õigusi,
mis kuuluvad vaid ÜRO liikmesriikidele.
President Trump teatas PO-le, et summa külmutatakse seniks,
kuni täidetakse Kongressi poolt sellele määratud tingimused.
Valge Maja avaldusest -
USA presidendi esindaja teatas ja kinnitas Iisraeli peaministri bürood,
et president Trump ja peaminister Netanyahu
kohtuvad 15. veebruaril Washingtonis.
Mitmed juudi ortodoksi rabid tunnistavad Jeesuse Messiaks -
Eri allikatest saadud andmeil on mitmedsajad ortodoksi rabid
jõudnud nii Vana kui Uue Testamendi uuringute põhjal järeldusele,
et Jeesus Naatsaretlane ongi prohvetite ennustatud Messias.
Naaseme nende teemade juurde tulevastes saadetes.
See on tänaseks kõik. Palvetage Jeruusalemma rahu eest!
Jääge TV7 kanlile!
Tõlge: Monika Jaaguri
TV7 Eesti tööd saab toetada helistades 900 1777 (kõne hind 7 eur)
või pangaülekandega järgmistele arvelduskontodele
Swedbank EE052200221048388411 SEB EE441010220109461019
Saaja: Taevas TV7
Lisainfo www.tv7.ee või tv7@tv7.ee
Hea vaataja! Kui oled kogenud, et saatesari on sind puudutanud
ja soovid, et see jätkuks,
võid helistada TV7 Eesti telefonil 900 1777 (kõne hind 7 euri)
või teha ülekande ekraanil nähtavate kanalite kaudu.
Lisa kindlasti makse saaja nimi ja viitenumber.
On hea meeles pidada, et Jumal õnnistab neid,
kes toetavad ja õnnistavad Iisraeli ka sel moel.